Document ID: /fineweb-2-swissfilter-quality_10-filterrobots/filtered/01777.jsonl.gz/29

Utekáte s listom v ruke, ale pošta je už zavretá? S riešením tejto situácie vám pomôže nová služba švajčiarskej pošty (Die Post). Známku na pohľadnicu alebo list si teraz môžete zakúpiť kedykoľvek, zaslaním SMS správy.
Cena takejto SMS správy je 1,20 CHF. a bude vám odrátaná priamo z kreditu alebo paušálu. SMS známku je možné využiť len pre službu zrýchleného doručenia (A-Post) a takisto platí, že je zatial platná iba pre doručovanie pošty na územie Švajčiarska.
Ako to funguje?
- pošlete SMS správu s textom MARKE na číslo 414
- je vám zaslaná SMS správa s unikátnym kódom
- tento kód prepíšete priamo na pohľadnicu alebo list do priestoru, kde sa obvykle nalepí známka (pravý horný roh)
- pohľadnicu alebo list vložíte do poštovej schránky Die Post
Pravidlá služby SMS poštová známka
- služba môže byť využitá iba pre vnútroštátnu poštu
- formát listu alebo pohľadnice môže byť maximálne B5 (25 x 17,6 cm.)
- váha listu alebo pohľadnice môže byť maximálne 100 g.
- hrúbka listu alebo pohľadnice môže byť maximálne 2 cm.
Zdroj: www.post.ch
Ak sa vám článok páčil, potešilo by nás vaše hodnotenie:
- hodnotenie webstránky na našom profile Facebook (max. 5 hviezdičiek a text)
- hodnotenie webstránky na našom profile Google Maps (max. 5 hviezdičiek a text)
Za váš čas vám vopred ďakujeme. Vaše hodnotenie nás motivuje v písaní ďalších zaujímavých a užitočných článkov.
INFO: Každý článok je písaný na základe dostupných informácií v aktuálnom čase a niekedy nereflektuje jedinečnosti prípadov a kantónov. Ak nájdete v článku informáciu, o ktorej si myslíte, že sa nezakladá na pravde, môžete požiadať administrátora o jej preverenie. Takáto požiadavka by mala byť podložená odkazom na oficiálne zdroje, ktoré sa týkajú predmetnej témy.